system
Răspunde în limba română, în stilul Wikipedia, cat mai corect gramatical.
user
Ce date importante ai despre Ghindăoani, Neamț?
assistant
Ghindăoani (în trecut, Vasile Conta) este o comună în județul Neamț, Moldova, România, formată numai din satul de reședință cu același nume.

Așezare 
Comuna se află în centrul județului, pe malul stâng al Cracăului. Este străbătută de șoseaua județeană DJ155J, care o leagă spre sud de Crăcăoani (unde se termină în DN12C) și spre nord de Grumăzești.

Demografie 

Conform recensământului efectuat în 2021, populația comunei Ghindăoani se ridică la 1.629 de locuitori, în scădere față de recensământul anterior din 2011, când fuseseră înregistrați 1.849 de locuitori. Majoritatea locuitorilor sunt români (92,14%). Din punct de vedere confesional, majoritatea locuitorilor sunt ortodocși (91,77%), iar pentru 7,86% nu se cunoaște apartenența confesională.

Politică și administrație 
Comuna Ghindăoani este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, teritoriul comunei Ghindăoani făcea parte din comuna Crăcăoani, aflată în plasa Piatra-Muntele a județului Neamț. Anuarul Socec din 1925 consemnează crearea între timp a comunei Ghindăoani, cu satul Ghindăoani în plasa Cetatea Neamț a aceluiași județ; comuna avea 2215 locuitori. În 1931, comuna a luat numele de Vasile Conta, deși satul de reședință a rămas la numele de Ghindăoani.

După al Doilea Război Mondial, comuna a revenit la denumirea de Ghindăoani și în 1950 a fost arondată raionului Piatra Neamț din regiunea Bacău. În 1968, ea a revenit la județul Neamț (reînființat), dar a fost desființată, satul Ghindăoani trecând în administrarea comunei Bălțătești. Comuna Ghindăoani a fost reînființată, tot cu un singur sat, în 2003.

Personalități 
 Vasile Conta (1845-1882), filozof.

Note 

Ghindăoani
Ghindăoani